AmaZayoni

AmaZayoni awumbutho wezenkolo onamalungu ayizigidi eziyi-15-18 kulo lonke elaseNingizimu Afrika, okuwenza ube inhlangano yezenkolo enkulu kunazo zonke kulesi sifunda. AmaZayoni ayinhlanganisela yobuKristu nenkolo yendabuko yase-Afrika . AmaZayoni ayinkolo ehamba phambili e -Eswatini futhi amaphesenti angamashumi amane amaSwati azibheka njengamaZayoni. Futhi avamile nakumaZulu eNingizimu Afrika . AmaZayoni atholakala eNingizimu Afrika, Eswatini, Mozambique, Malawi, Zimbabwe, Botswana, naseNamibia .  Ihlelo elikhulu kule nhlangano yamaZayoni libizwa i-Zion Christian Church.

 UMlando 
Amabandla wamaZayoni e-Afrika eseningizimu asungulwa uPetrus Louis Le Roux, ungumfundisi owayephulukisa ngokholo. Lo mlisa wayekade eyilungu le bandla lamaDashi elilungisiwe, futhi waziqhaza nebandla likaAlexander Dowie elizinze eZion eseMelika. Ngonyaka we-1903 uDowie wathumela uDaniel Bryant eNingizimu Afrika ukuba ayosebenzisana no-Le Roux. Ngonyaka we-1908 kwakhethwa uDaniel Nkonyane ukuba abe ngumholi waleli bandla. Ekuqaleni kweminyaka ye-1920 kwagqabuka igoda phakathi kwengxenye yaleli bandla ese-Afrika naleyo eseMelika. Phakathi neminyaka ye-1980 ibandla lamaZayoni elise-Zion, e-Illinois (manje eselibizwa iBandla lomphakathi wamaKristu) laqala ukuzixhuma nombutho wamaZayoni ose-Afrika eseNingizimu. Futhi lokhu kuxhumana kusaqhubeka ngenhlangano ebizwa Zion Evangelical Ministries of Africa - ZEMA. ENingizimu Afrika, amabandla aleli bandla wokuqala ayesungulwe e-Wakkerstroom naseCharlestown esifundazweni emngceleni wezifundazwe iTransvaal-Natal border.